A Törvényszék (első tanács) 2012. június 14-i végzése – Technion és Technion Research & Development Foundation kontra Bizottság
(T-546/11. sz. ügy)
„Megsemmisítés iránti kereset – Kutatási, technológiafejlesztési és demonstrációs tevékenységekre vonatkozó hatodik keretprogram – Könyvvizsgálói jelentés megállapításait megerősítő és az eljárás további menetéről tájékoztató levél – A szerződéstől elválaszthatatlan aktusok – Elfogadhatatlanság”
1.                     Bírósági eljárás – Kereset jogi alapja – A felperest, nem pedig az uniós bíróságot illető választás (vö. 30. pont)
2.                     Megsemmisítés iránti kereset – Valójában szerződéses jellegű jogvitára vonatkozó kereset – Az intézménynek a közte és a felperes
közötti szerződéses viszonyoktól elválaszthatatlan levelére vonatkozó kereset – Az uniós bíróság hatáskörének hiánya – Elfogadhatatlanság
(EUMSZ 263. cikk) (vö. 32–34., 50. pont)
3.                     Megsemmisítés iránti kereset – Valójában szerződéses jellegű jogvitára vonatkozó kereset – A kereset átminősítése – Feltételek
– Az átminősítést kifejezetten nem kérő felperes – Egyetlen, a szerződéses viszonyra vonatkozó szabályok megsértésére alapított
jogalapra sem támaszkodó kereset – Az átminősítés kizártsága (EUMSZ 263. cikk és EUMSZ 272. cikk) (vö. 58., 59. pont)
Tárgy
A Bizottság 2011. augusztus 2-i levelében foglalt azon állítólagos határozat megsemmisítése iránti kérelem, amely megerősíti
az Európai Kutatási Térség létrehozásához és az innovációhoz hozzájáruló kutatási, technológiai fejlesztési és demonstrációs
tevékenységére vonatkozó hatodik keretprogram (2002–2006) keretében kötött négy szerződésre vonatkozóan a Technion – Israel
Institute of Technology által benyújtott költségelszámolásokra kiterjedő könyvvizsgálat megállapításait, és tájékoztatja a
Techniont az eljárás további menetéről.
Rendelkező rész
1)
A Törvényszék a keresetet mint elfogadhatatlant elutasítja.
2)
A Törvényszék Technion – Israel Institute of Technologyt és a Technion Research & Development Foundation Ltd-t kötelezi a
költségek viselésére.